
Raj-intelligencia feladat megoldása Microsoft Robotics Studioval

A dolgozat célja egy Robot szimulációs alkalmazás készítése Microsoft Robotics Studio segítségével, amelyben a robotok raj-intelligenca algoritmussal összegyűlnek egy csoportba. A szimulációban a robotok fizikai kiterjedéssel bírnak, hat rájuk a gravitáció, súrlódás lép fel a kerekei és a talaj között. Az alkalmazás segítségével tesztelünk egy korábban publikált algoritmust, amely navigációval nem rendelkező memória nélküli pontszerű robotokra oldja meg a problémát. A mi esetünkben a robotok nem pontszerűek és az ütközés védelmet is meg kellett oldanunk. A kiindulási algoritmust módosítottuk úgy, hogy az a kiterjedéssel bíró robotokra is jól működjön. A kapott eredmények azt mutatják, hogy a szimulációs alkalmazás jól használható raj-intelligencia problémák tesztelésére. Az általunk módosított algoritmus pedig jobb eredményeket ad, mint a kiindulási algoritmus.



